Nú árið er hálvliðið kann Fíggjarmálaráðið staðfesta, at inntøkurnar av meirvirðisgjaldi og landsskatti eru væl hægri enn somu tíð í fjør. Fyrra hálvár eru inntøkurnar hjá landinum frá meirvirðisgjaldi uml. 12% hægri sammett við somu tíð síðsta ár. Inntøkurnar frá landsskattinum eru uml. 6% hægri enn somu tíð í fjør. Les meira Jørgen Niclasen, fíggjarmálaráðharri, bað fíggjarnevnd løgtingsins um 2,1 mió. kr. til Skopunar havn soleiðis, at grót kann flytast í bráðskundi í summar fyri at sleppa undan ov nógvum avlýsingum vegna veður í vetur. Á fundi 16. juli játtaði fíggjarnevndin umbønini um eykajáttan. Avtala er í dag undirskrivað við J & K Petersen um at gera arbeiðið, sum ætlandi verður liðugt í september. Flakin, sum skal brúkast til arbeiðið, verður væntandi í Føroyum um 3 vikur. Les meira Framgongdin, sum hevur verið í búskapinum higartil í ár, sæst nú týðiliga í konjunkturvísitalinum. Samlaða konjunkturvísitalið er hækkað úr 23 til 37 seinasta hálvárið. Samlaða vísitalið hevur ikki verið so høgt síðani januar 2007, áðrenn altjóða fíggjarkreppan byrjaði. Les meira